GDJE je nestala Ella, autorica nezaobilaznog hita cro dance scene devedesetih, "Iza ponoći"?

Marinela Jantoš Ella u razgovoru za InMagazin Nove TV kaže kako je devedesetih godina puno radila, ali malo zaradila. Danas je sretna majka 11-godišnje djevojčice Rozi Etel te i dalje uživa u nastupima, no od njih ne može živjeti.

"Danas možda nisam kraljica scene, ali ja se dobro osjećam kao kraljica. Kraljica sam sebi, kraljica sam svom djetetu. Jako se dobro osjećam i sve si mislim da ću nešto ponovo napraviti kako se dobro osjećam. Možda da se dobije još jedna šansa, ne bi bilo loše", kaže 48-godišnja Ella.

Tekst se nastavlja ispod oglasa

Iako je nestala s glazbene scene, i dalje nastupa, na eventima i vjenčanjima. Kaže kako je devedesetih ispalo "zlo i naopako" jer je puno radila, a jako malo zaradila. U međuvremenu radila je u Engleskoj kao njegovateljica i kaže da je vani bolje.

Dodala je kako ju je u početku bilo sram vani raditi kao imigrantica, no kaže da imaju veliku manu - sve plate na vrijeme. "Trebala sam ranije otići i ovamo dolaziti samo na godišnji", zaključila je.